Foto's: Krewe kruip uit die see | Maroela Media
Krewe by Elandsbaai tydens die rooigety (Februarie 2015) Foto: @KeitMash op Twitter.
"Die krewe het uitgekruip weens 'n daling in die suurstofvlakke," het Lionel Adendorf, woordvoerder van die departement van visserye in die Wes-Kaap, aan EWN gesê. Dit is nie duidelik of die krewe Vrydag of Saterdag uit die see gekom het nie.
EWN het berig die daling in suurstofvlakke word veroorsaak deur 'n rooigety wat sowat 80 km ver langs die Weskus strek. Rooigety ontstaan wanneer alge, wat natuurlik voorkom, buite beheer begin blom en dan gifstowwe afskei wat dodelik is vir visse en ander mariene diere. Die reuklose chemikalieë kan respiratoriese nood, soos hoes en hyging, in mense aanwakker.
Adendorf het gesê owerhede versamel die oorlewende krewe en plaas hulle in water wat nie hierdeur geraak word nie. Hy het gesê die rooigety duur dalk voort tot Mei.
Lees alle vorige berigte oor die rooigety op Maroela Media.
Owerhede maak seker niemand tel die krewe by Elandsbaai tydens die rooigety op nie (Februarie 2015) Foto: @KeitMash op Twitter.
Ja en wie gaan antwoord en verantwoording doen?
Dis seker apartheid se skuld ,julle
Ja dit is apartheid se skuld, apartheid moes nooit die Anc met die Besigheid vertrou het nie,hulle kan nie eens die Anc self reg bestuur nie,nog te nimmer vir Eskom.
As hierdie krewe weet wat ek weet sal hulle nooit uitgeloop het nie.
Arme goed! probeer lewe deur die see te verlaat, dan kom die mens, en
sit hulle kamstig in skoon water, net om geld uit hulle te maak. Behoort na die Rooi gety weer terug see toe, maar ons weet dit gaan nie gebeur nie!